CELEX: 22009D0112
Language: bg
Date: 2009-10-22 00:00:00
Title: Решение на Съвместния комитет на ЕИП № 112/2009 от 22 октомври 2009 година за изменение на приложение XXI (Статистика) към Споразумението за ЕИП

17.12.2009   
            
            
               BG
            
            
               Официален вестник на Европейския съюз
            
            
               L 334/13
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 112/2009
   от 22 октомври 2009 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението беше изменено с Решение на Съвместния комитет на ЕИП № 103/2009 от 25 септември 2009 г. (1)
               
            
         
               (2)
            
            
               Регламент (ЕО) № 1166/2008 на Европейския парламент и на Съвета от 19 ноември 2008 г. относно изследванията на структурата на земеделските стопанства и изследването на земеделските производствени методи и за отмяна на Регламент (ЕИО) № 571/88 на Съвета (2) следва да бъде включен в Споразумението.
            
         
               (3)
            
            
               Регламент (ЕО) № 1166/2008 отменя Регламент (ЕИО) № 571/88 на Съвета (3), който е включен в Споразумението и който съответно следва да бъде отменен в неговите рамки,
            
         РЕШИ:
   Член 1
   В приложение XXI към Споразумението текстът на точка 23 (Регламент (ЕИО) № 571/88 на Съвета) се заменя със следното:
   „32008 R 1166: Регламент (ЕО) № 1166/2008 на Европейския парламент и на Съвета от 19 ноември 2008 г. относно изследванията на структурата на земеделските стопанства и изследването на земеделските производствени методи и за отмяна на Регламент (ЕИО) № 571/88 на Съвета (ОВ L 321, 1.12.2008 г., стр. 14).
   За целите на настоящото Споразумение разпоредбите на този регламент се четат със следните адаптирания:
   
               а)
            
            
               Държавите от ЕАСТ не са длъжни да правят регионалната разбивка на данните, предвидена в настоящия регламент. Тези държави обаче гарантират, че големината на извадките позволява от тях на представителен принцип да се направи разбивка, различна от регионалната.
            
         
               б)
            
            
               Държавите от ЕАСТ не са длъжни да събират данни за изпълнението на мерките във връзка с развитието на селските райони, определени в Регламент (ЕО) № 1698/2005.
            
         
               в)
            
            
               Настоящият регламент не се прилага за Лихтенщайн.“
            
         Член 2
   Текстовете на Регламент (ЕО) № 1166/2008 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 23 октомври 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 22 октомври 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 304, 19.11.2009 г., стр. 21.
   
      (2)  ОВ L 321, 1.12.2008 г., стр. 14.
   
      (3)  ОВ L 56, 2.3.1988 г., стр. 1.
   
      (4)  Без отбелязани конституционни изисквания.